BMCL เด้งเกือบ 4% เล็งต่อสัญญาสายสีน้ำเงินส่วนต่อขยาย- BEM เทรดก.ย.
BMCL เด้งเกือบ 4% เล็งต่อสัญญาสายสีน้ำเงินส่วนต่อขยาย- BEM เทรดก.ย.BMCL ณ เวลา 10.53 น.อยู่ที่ 1.95 บาท บวก 0.07 หรือ 3.72% มูลค่าการซื้อขาย 212.38 ล้านบาท
21 พ.ค. 2558

ผู้สื่อข่าวรายงานว่า ราคาหุ้น บริษัท รถไฟฟ้ากรุงเทพ จำกัด (มหาชน) หรือ BMCL ณ เวลา 10.53 น.อยู่ที่ 1.95 บาท บวก 0.07 หรือ 3.72% มูลค่าการซื้อขาย 212.38 ล้านบาท ทั้งนี้ ระหว่างวันราคาหุ้นมีการปรับตัวขึ้นแตะระดับสูงสุดที่ 1.96 บาทและแตะระดับต่ำสุดที่ 1.91 บาท
บล.เมย์แบงก์ กิมเอ็ง(ประเทศไทย) ระบุในบทวิเคราะห์ (21 พ.ค.) แนะ”ทยอยสะสม”หุ้น BMCL เพื่อใช้สิทธิแปลงเป็นหุ้นบริษัทใหม่ (BEM) ให้ราคาเหมาะสม 2.42 บาท  โดยคาดว่าราคาหุ้น BMCL จะตอบรับเชิงบวก หลังวานนี้ รมว.คมนาคมเผยว่าสัปดาห์หน้าจะมีการเจรจากันระหว่าง สศช และ BMCL ต่อสัญญาเดินรถไฟฟ้าสายสีน้ำเงินส่วนต่อขยาย และคาดว่าจะลงนามสัญญาได้ภายใน ก.ค. 2558
โดยคงมุมมองเชิงบวกในระยะยาวต่อ BMCL โดยเฉพาะอย่างยิ่งหลังเสร็จสิ้นการควบรวมกับ BECL จะส่งผลให้บริษัทใหม่ (BEM) มีความครบวงจรทั้งโครงสร้างธุรกิจ ทั้งทางด่วน และระบบราง, ฐานะการเงินแข็งแกร่ง และเปิดทางให้เข้าประมูลงานระบบขนส่งขนาดใหญ่ของภาครัฐฯที่จะเข้าสู่ระบบอย่างต่อเนื่องใน 3-5 ปีข้างหน้า
นอกจากนี้ คาดว่าบริษัทใหม่ (BEM) จะเข้าซื้อขายในตลท.ช่วงเดือน ก.ย. โดยปัจจุบันอยู่ในขั้นตอนของการควบรวม หลังผู้ถือหุ้นทั้ง BMCL – BECL อนุมัติให้ควมรวมกิจการแล้วตั้งแต่วันที่ 2 เม.ย.ที่ผ่านมา